**PREDŠKOLSKÁ USTANOVIZEŇ (MATERSKÁ ŠKOLA)**

**POLETARAC, ODŽACI**

**Evid. č. V-35/2021**

**Dátum 29.04.2021.**

 Podľa Rozhodnutia o vypísaní súbehu Predškolskej ustanovizne Poletarac Odžaci evid. č. V-32/2021 z 26. 04. 2021

PREDŠKOLSKÁ USTANOVIZEŇ POLETARAC ODŽACI ZVEREJŇUJE

**S ÚBEH**

NA PRIJATIE DETÍ DO PREDŠKOLSKEJ USTANOVIZNE POLETARAC ODŽACI

PRE PRACOVNÝ ROK 2021/2022

**I**

**Súbeh trvá od 10. 05. – 04. 06. 2021.**

**II**

Podmienkou na zápis je, aby dieťa 01. 09. 2021 malo jeden rok.

Deti, ktoré 01. 09. 2021 nebudú mať jeden rok, môžu sa prihlásiť na súbeh s tým, že pre tie deti sa nebudú určovať body, ale do ustanovizne budú zapísané, ak po skončenom súbehu budú voľné miesta, resp. ak sa miesta uvoľnia počas pracovného roka.

Prednosť pri zápise bude mať dieťa, ktoré skôr bude mať jeden rok, ak v rovnakom mesiaci dve deti alebo viac detí bude mať jeden rok, komisia okrem dátumu narodenia bude prihliadať aj na kritériá z bodu 6, 7 a 8 tohto súbehu.

**III**

Do Predškolskej ustanovizne Poletarac Odžaci (ďalej v tekste: predškolská ustanovizeň) budú prijaté:

* na celodenný pobyt deti od 12 mesiacov do 6,5 roka,
* na poldenný pobyt (prípravný predškolský program) deti od 5,5 do 6,5 roka,
* na poldenný pobyt deti od 3 rokov do 5,5 roka.

**IV**

Predškolská ustanovizeň vypisuje súbeh podľasvojich možností, v súlade so zákonom.

Postup zápisu detí uskutočňuje súbehová komisia, ktorú vymenúva riaditeľ.

**V**

Prijímanie detí do objektov predškolskej ustanovizne koná sa na základe priorít bez bodovania alebo bodovaním a určovaním poradovníka.

Pod určovaním poradovníka sa rozumie uplatnenie kritérií a podmienok uvedených v súbehu, zverejnenie mien prijatých a odmietnutých detí a uvedenie počtu bodov.

**VI**

Prednosť pri zápise detí v súlade s voľnými miestami v predškolskej ustanovizni majú deti z citlivých (zraniteľných) sociálnych skupín a  zo systému bodovania pri zápise sú vyňaté podľa nasledovných kritérií:

1. deti, obete rodinného násilia;
2. deti z rodín, ktoré sú užívatelia určitej formy sociálnej ochrany a deti bez rodičovskej starostlivosti;
3. deti rodičov samoživiteľov (osamelých rodičov);
4. deti zo sociálne nestimulačných prostredí;
5. deti s poruchami v psychofyzickom vývine;
6. deti z rodiny, v ktorej je ťažko choré dieťa alebo má poruchy v psychofyzickom vývine;
7. deti ťažko chorých rodičov;
8. deti vojnových invalidov alebo ktorých rodičia majú status presídlenca alebo utečenca;
9. deti, ktoré navrhlo strediskom pre sociálnu prácu a
10. deti z prostredí, v ktorých im je v dôsledku rodinných a iných životných okolností ohrozené zdravie, bezpečnosť a vývin.

**VII**

Do predškolskej ustanovizne sa záväzne zapisujú všetky deti v roku pred zápisom do školy (prípravný predškolský program).

Na poldenný pobyt – deti od 3 rokov do 5,5 roka zapisujú sa uplatnením kritéria prvenstva narodenia s dodržaním kritérií z bodu VI súbehu.

Deti sa zapisujú na celodenný pobyt do predškolskej ustanovizne podľa poradia (poradovníka), ktoré sa určuje na základe počtu bodov nasledovným spôsobom:

1. Zamestnaní rodičia, resp. iní zákonní zástupcovia:
* obaja rodičia zamestnaní/riadni študenti – 40 bodov
* jeden rodič zamestnaný/riadny študent – 20 bodov;
1. profesionálni vojaci a rodičia s kartou „Náš heroj“ – 10 bodov
2. deti, ktoré majú status tretieho a každého ďalšie dieťaťa v primárnej rodine – 30 bodov;
3. deti, ktorých súrodenci (bratia a sestry) sú zapísaní do predškolskej ustanovizne alebo ak dve deti alebo viac detí z tej istej rodiny berie účasť na súbehu – 10 bodov;
4. dĺžka čakania:
* deti, ktoré na súbehu v minulom roku neboli prijaté, resp. ktoré sú na čakacom poradovníku – 20 bodov
* deti, ktoré sa prihlasovali dodatočne, po skončení súbehu a neboli prijaté – 10 bodov
1. ostatné deti – 5 bodov.

**VIII**

V prípade, že dve deti alebo viacej detí má rovnaký počet bodov, priorita pri prijatí sa určína základe nasledovných kritérií týmto poradím:

1. deti zamestnancov v predškolskej ustanovizni;
2. podľa väčšieho počtu detí v rodine;
3. menší počet dospelých osôb v spoločnej domácnosti;
4. priemer platu (mzdy) rodiča/zákonného zástupcu, kde prednosť má dieťa, ktorého rodičia majú nižší priemer platu.

Od rodičov/opatrovníkov sa dodatočne bude žiadať doplnenie dokumentácie (rodný list – výpis z matriky narodených pre všetky deti v rodine; potvrdenie o priemere platu).

**IX**

Prihlášky na súbeh možno podať v elektronickej podobe alebo osobne.

**Elektronická prihláška sa podáva v období od 10. 05. do 04. 06. 2021 prostredníctvom portálu E-UPRAVA.** Po podaní žiadosti v elektronickej podobe ustanovizeň určí evidenčné číslo žiadosti a informuje žiadateľa prostredníctvom portálu o ďalších krokoch. Pre deti z citlivých (zraniteľných) sociálnych skupín uvedených v bode VI súbehu potrebné je dodatočnú dokumentáciu doručiť osobne alebo skenovanú prostredníctvom e-mailuevrticodzaci@gmail.com do konca trvania súbehu.

**Osobne možno prihlášky podať v období od 24. 05. do 04. 06. 2021:**

* v objekte Poletarac, Odžaci, Ž. Zrenjanina bb, od 11. do 13. hodiny
* vo všetkých ostatných objektoch Predškolskej ustanovizne Poletarac (okrem v objekte Bajka a Park) od 12. do 13. hodiny.

Ak rodičia/zákonní zástupcovia nemôžu podať prihlášku prostredníctvom portálu, ani osobne, môžu zaslať vyplnenú žiadosť a dodatočnú dokumentáciu prostredníctvom e-mailu evrticodzaci@gmail.com. Žiadosť sa môže prevziať z portálu alebo webovej stránky ustanovizne.

Prihlášku na súbeh treba potvrdiť i pre deti, ktoré sa nachádzajú na čakacom poradovníku.

K prihláškou na súbeh treba pripojiť nasledovné dokumenty:

1. výpis z matriky narodených (rodný list) – fotokópia;
2. potvrdenie z domu zdravia o zdravotnej prehliadke dieťaťa s údajmi o vakcinácii dieťaťa (iba pre poldenný pobyt);
3. rozhodnutie strediska pre sociálnu prácu o umiestnení dieťaťa do zodpovedajúceho ústavu (ustanovizne) alebo do pestúnskej rodiny;
4. rozhodnutie strediska pre sociálnu prácu, že je rodina užívateľ peňažnej sociálnej pomoci);
5. odporúčanie strediska pre sociálnu prácu na prijatie dieťaťa do predškolskej ustanovizne;
6. rozhodnutie o invalidite rodiča (vojnový invalid) a relevantný dôkaz, že je rodič presídlenec alebo utečenec;
7. relevantný dôkaz, že je dieťa samoživiteľa (osamelého rodiča);
8. relevantný dôkaz príslušnej zdravotníckej ustanovizne, že je v rodine choré dieťa alebo rodič, resp. opatrovník;
9. relevantný dôkaz lekára, že je dieťa s poruchami v psychofyzickom vývoji alebo že mu je odporučený pobyt v predškolskej ustanovizni;
10. potvrdenie, že sú rodičia zamestnaní, potvrdenie, že vykonávajú samostatnú zárobkovú činnosť, potvrdenie o registrovanom poľnohospodárskom gazdovstve ako aj potvrdenie pre rodičov, ktorí sú riadnymi študentmi;
11. Pre deti, ktoré majú status tretieho a každého ďalšieho dieťaťa v rodine – výpis z matriky narodených (fotokópia), potvrdenie o bydlisku pre všetky deti a fotokópia občianskeho preukazu žiadateľa.

**Na žiadosť žiadateľa (podávateľa prihlášky) výpis z matriky narodených vybaví ustanovizeň z úradnej povinnosti.**

Komisia pri zápise zváži dokumentáciu, ktorá bola riadne a včas podaná, a vykoná bodovanie.

Pri prihlásení na súbeh každá prihláška bude evidovaná pod šifrou, ktorá bude doručená aj žiadateľovi a na ten spôsob bude uvedená aj v poradovníku.

Bodovanie vykoná komisia pre zápis (ďalej v texte: komisia), ktorú určí riaditeľ rozhodnutím.

**X**

Po zvážení prihlášok (žiadostí) komisia vyhotoví zoznam (poradovník) prijatých a odmietnutých detí a zverejní ho na oznamovacej tabuli v objekte Poletarac, Odžaci, Ulica Ž. Zrenjanina bb, a na úradnej webovej stránke predškolskej ustanovizne.

Zoznam bude zverejnený najneskôr do 15. 7. 2021.

**XI**

Ak žiadateľ nie je spokojný so spôsobom bodovania, môže podať písomnú námietku súbehovej komisii najneskoršie do 8 dní odo dňa zverejnenia zoznamu (poradovníka).

Pracovná skupina súbehovej komisie, ktorá rozhoduje o námietkach, je povinná dať písomnú odpoveď najneskoršie do 15 dní odo dňa prijatia námietky.

**XII**

Rodič, ktorý zapisuje dieťa do predškolskej ustanovizne, povinný je pre dieťa prijaté na základe súbehu, na prvej rodičovskej porade v novom pracovnom roku podpísať zmluvu s predškolskou ustanovizňou.

Ak rodič, bez dobrého dôvodu, nepodpíše uvedenú zmluvu, bude sa považovať, že odstúpil od prijatia a zápisu dieťaťa do predškolskej ustanovizne.

**XIII**

Pred začiatkom pobytu rodič, resp. iný zákonný zástupca je povinný doručiť vyplnený poukaz k lekárovi (srb. „uput“) pre predškolskú ustanovizeň zo strany vybraného lekára v príslušnom dome zdravia.

V predškolskej ustanovizni sa môže zdržiavať iba dieťa, ktoré má riadny imunizačný status – riadne očkované dieťa (potvrdenie o zdravotnej prehliadke dieťaťa), okrem v prípade jestvovania medicínskej kontraindikácie, ktorú určuje kompetentný lekár špecialista alebo odborný tím pre kontraindikácie.

Všetky dodatočné informácie a podporu pri podávaní žiadosti môžete získať na telefónne čísla:

064/8037752; 064/8037721

Predškolská ustanovizeň Poletarac

 Riaditeľka

 \_\_\_\_\_\_\_\_\_\_\_\_\_\_\_\_\_\_

 Jelena Selak